Маж

**Маж**, **Мас** (*Мась*), **Маза**, **Маз** (*Мазь*, *Майзь*), **Меж** (*Мезь*) — мужчынскае імя і вытворнае ад яго прозьвішча.

## Паходжаньне

Маза або Меза, пазьней Маза, Мас або Мэс (Mazo, Mezo, Maso, Maas, Mass, Mess) — імя германскага паходжаньня. Іменная аснова маз- (мез-, мас-) узыходзіць да гоцкага *Matja 'есьці, ядун', стараверхненямецкага mez 'спосаб, мера', maz 'ежа' (беларускае мажны 'рослы, поўны, моцнага целаскладу; тоўсты') або гоцкага maitan, стараверхненямецкага meizen 'выразаць, рэзаць'. Сярод ліцьвінаў бытавалі імёны Мажэйка (Мазейка, Мазека, Мажэка, Мажыка), Мажэла (Мазала, Мазель, Масіль), Мазан, Мазен, Масанд (Масэнд), Мазгіль (Межгел). Адзначаліся германскія імёны Mazecha (Mazika), Mazela (Mazola, Massila), Massana, Massen, Masenda, Mesgilo. Іменная аснова маз- (мез-, мас-) таксама можа паходзіць ад асновы мад- (мед-, мат-).

У Прусіі бытавалі імёны: *Mase / Maze* (1360 і 1386 гады), *Masicke* (1346 і 1401 гады), *Masune* (1401 год), *Masutte*, *Masebut* (1401 год).

У Польшчы ў 1565 годзе адзначалася прозьвішча Maz, у 1593 годзе і XVII ст. — Maza.

Варыянты імя ў гістарычных крыніцах: *[[Ваўкавыск|Волковыскъ]]. Незбодичомъ, десятемъ чоловекомъ… Мас Головачевич* (9 лістапада 1449 году); *о Порече в [[Слонімскі павет|Слонимском повете]]… а на Мася Богдановича* (22 студзеня 1495 году); *наместникъ [[Зьвягель|звяголскии]] Яцъко Мезь* (27 красавіка 1496 году); *бояринъ [[Кіеў|киевскии]] Яцъко Мез* (1 ліпеня 1501 году); *людемъ нашимъ [[Мерач|Мерецъкого]] повета… а Якубу Мезевичу* (люты 1510 году); *homines nostros districtus [[Мерач|Merecensis]]… [[Гінейка|Kinka]] Mazewicza* (16 жніўня 1511 году); *Ганна Масевъна*, *Хилимонъ Масевичъ*, *Витъ Масевичъ*, *Иванъ, Грин, Мас Просоловичи*, *Миколаи Можовичъ*, *Кгаиль Межовичъ* (1528 год); *люди, которые у местечку, у [[Ганусішкі|Ганусишкахъ]] живуть… Федел Мойзевич, Волкиницкого повету* (12 ліпеня 1534 году); *Masz Sczepanowycz… Masz, Stepan Pronyewyczy… Masz Hygnathowycz… Masz Szpakowycz* (1552—1555 гады); *Piothr Mozewicz… Janko Mozewicz… Stasiuk Mozewicz… Boltrusz Moziewic* (1558 год); *Moisiei, Sidor a Mas Marczinowiczy… Mas Sthepanowicz… Mas Żdanowicz* (1561—1566 гады); *Масъ Масичъ… Мась Мейтичъ* (1563 год); *Масъ Манковичъ… село Полятичи… Масъ Радковичъ* (1566 год); *Бернатъ Можевичъ з Можевщины* (1567 год); *Масъ Богушевичъ… Мась Янькевичъ… Масъ Солениъ… Масъ Турчинъ… Масъ Юшковичъ… Масъ Станькевичъ* (24 красавіка 1580 году); *Матейко зъ Маземъ* (16 студзеня 1581 году); *Andrzey Maza* (1641 год); *Андрей Можавичь, Обрам Можевичь* (1655 году); *Maza* (1744 год); *Wincenty Masewicz* (1857 год).

## Носьбіты
* Ганна Масеўна — васіліская баярыня, якая ўпамінаецца ў попісе войска Вялікага Княства Літоўскага 1528 году
* Хілімон Масевіч — гарадзенскі баярын, які ўпамінаецца ў попісе войска ВКЛ 1528 году
* Віт Масевіч — ваўкавыскі баярын, які ўпамінаецца ў попісе войска ВКЛ 1528 году
* Мас Прасаловіч — пінскі баярын, які ўпамінаецца ў попісе войска ВКЛ 1528 году
* Мікалай Можавіч — крожаўскі баярын, які ўпамінаецца ў попісе войска ВКЛ 1528 году
* Гайль Межавіч — кельменскі баярын, які ўпамінаецца ў попісе войска ВКЛ 1528 году
* Мас Ірвілавіч — жыхар Жамойцкага староства, які ўпамінаецца ў 1537—1538 гадох
* Андрэй Мажавіч — амсьціслаўскі шляхціч, які ўпамінаецца ў 1655 годзе
* Абрам Мажэвіч — амсьціслаўскі шляхціч, які ўпамінаецца ў 1655 годзе
* Фёдар Маз, а таксама Фёдар, Андрэй, Марк, Якуб, Пётар і Адам Мажы — жыхары мястэчка Стоўпцаў і вёскі Апечкаў (каля Шацку), які ўпамінаецца ў 1728 годзе
* Юры, Антон і Васіль Масы — жыхары вёскі Засульля, якія ўпамінаюцца ў 1772 годзе

Мазевічы (Moziewicz) гербу Топач — літоўскі шляхецкі род.

Мэзэвічы (Mezewicz) гербу Бранікоўскі — літоўскі шляхецкі род.

Мязэвічы (Miezewicz) гербу Порай — літоўскі шляхецкі род з Слонімскага павету.

На 1902—1906 гады існавала вёска Масішкі ў Дрысенскім павеце.

На 1906 год існавала вёска Мазы ў Гарадоцкім павеце Віцебскай губэрні.

На гістарычнай Берасьцейшчыне існуе вёска Мазічы, на гістарычнай Віленшчыне — Масі, на гістарычнай Вількаміршчыне — Масішкі.

Назву Мажа мае рака ў басэйне Дняпра.

## Заўвагі

## Крыніцы

Катэгорыя:Мужчынскія імёны